Berg
        
         (kommune i Sverige)
Store norske leksikon,Geografi,Verdens geografi,Europa,Sveriges geografi
Berg er kommune i Sverige, i Jämtlands län, med et areal på 5754 kvadratkilometer og 7126 innbyggere (2017).
Berg grenser i vest til Norge, og ligger dels i landskapet Jämtland, dels i Härjedalen. De vestlige delene av kommunen domineres av fjellnatur, mens områdene i øst utgjøres av jordbruksbygder. Bosetningen er konsentrert omkring Storsjöns smale utløper mot sør. Kommunesenteret Svenstavik med 959 innbyggere ligger innerst i denne viken. Kommunen har i senere år hatt synkende folketall. Inlandsbanan går gjennom Berg.Næringslivet domineres av tjeneste- og servicenæringer. Vinterturismen har stor betydning for næringslivet, særlig i Klövsjö- og Vemdalenområdet. I senere tid er det knyttet forhåpninger til mulig drivverdige malmforekomster i Myrviken ved Storsjön, 45 km sør for Östersund. Traktene omkring Myrviken har vært omfattet med interesse av flere utenlandske gruve- og prospekteringsselskaper på grunn av berggrunnens innhold av blant annet uran, sink, kopper og nikkel. Det kanadiske selskapet EU Energy Corporation fikk i 2016 mutingsrett i området. Størst interesse knytter det seg til mineraler som inneholder det sjeldne metallet vanadium. Les mer i Store norske leksikon Sverige Jämtlands län Jämtland Eksterne lenker Berg kommunes nettsider